Departament de Comerç i Turisme
La Generalitat de Catalunya té assumides les funcions relatives a les infraccions administratives en matèria de disciplina de mercat comeses en l'àmbit del seu territori, funcions que han estat assignades a aquest Departament de Comerç i Turisme d'acord amb el Decret 308/1980, de 2 de desembre.
En l'exercici d'aquestes i per Resolució d'aquest Departament, de data 1 de juliol de 1981, es va autoritzar els funcionaris municipals per realitzar funcions de vigilància i inspecció en matèria de disciplina de mercat tant pel que fa a l'incompliment de les disposicions administratives de caràcter general relatives al mercat, etiquetat i envasat d'olis per al consum humà en establiments de comerç minorista com pel que fa al contingut reglamentari de les etiquetes dels envasos de tals productes.
Els resultats encoratjadors de l'esmentada disposició fan ara aconsellable d'establir una major col·laboració amb els funcionaris municipals, a fi d'assolir una major eficàcia en la lluita contra el frau en el camp de la disciplina de mercat,
Article primer.- Els funcionaris municipals degudament adscrits podran ser autoritzats per exercir funcions de vigilància i inspecció en matèria de disciplina de mercat, en relació amb:
Article segon.- Les actuacions dels esmentats funcionaris municipals podrà desenvolupar-se en mercats municipals o de barri, així com en tota mena d'establiments detallistes.
Article tercer.- Quan, en el curs de les actuacions, els funcionaris municipals descobrissin la concurrència de circumstàncies que poguessin constituir infraccions en matèria de disciplina de mercat, d'acord amb el que preveu l'article 1r., aixecaran les corresponents actes, en les quals es farà constar detalladament totes les circumstàncies personals de l'interessat, o dades relatives a l'Empresa inspeccionada i fets que serveixin de base per poder determinar la infracció existent en el corresponent expedient sancionador.
Les esmentades actes seran trameses, sense demora, als Serveis Territorials de Comerç corresponents per l'Alcaldia respectiva, acompanyades amb l'informe oportú.
Efectuada la seva recepció i registre, i previ examen d'aquestes, a la vista dels fets i de les circumstàncies expressades a les actes esmentades, l'autoritat corresponent decidirà si hi ha lloc o no a la incoació d'expedient per infracció en matèria de disciplina de mercat, i procedirà, en cas positiu, al nomenament d'instructor de les actuacions.
Article quart.- El funcionari instructor de l'expedient podrà requerir la col·laboració que consideri oportuna dels agents municipals que haguessin aixecat l'acta preliminar corresponent, a fi que duguin a terme o completin les diligències prèvies que cregui oportú practicar abans de dictar la providència d'incoació de l'expedient.
Article cinquè.- Per a l'exercici de les funcions a què es refereix la present Ordre, els alcaldes dels respectius Ajuntaments procediran a adscriure els corresponents funcionaris municipals prèvia conformitat de la Direcció General de Comerç Interior i Consum, la qual facilitarà les instruccions pertinents a les Corporacions Locals per a l'aplicació de la present Ordre, així com els procediments, requisits i documents necessaris per al compliment de la missió que s'assigna als esmentats funcionaris.
Article sisè.- Es faculta el director general de Comerç Interior i Consum perquè prengui les disposicions necessàries per al compliment d'aquesta Ordre.
Disposició final.- Aquesta Ordre entrarà en vigor el mateix dia de la seva publicació al Diari Oficial de la Generalitat.